Diari Oficial de la Generalitat Valenciana


Sumari del DOGV 6990, del 25-03-2013 (2013/2868)

Subhasta d'un bé immoble a Utiel.
---------------------------------

### Dades del document

Número de DOGV
:   6990

Data del DOGV
:   25-03-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/2868


Organisme emissor
:   Notaria de Vicenta Ramón Royo

Tipus de document
:   Subhasta

Subhasta d'un bé immoble a Utiel. [2013/2868]  
Vicenta Ramón Royo, notària del Col·legi Notarial de València amb residència a Utiel, faig saber:  
Que en la meua notaria, situada a Utiel (València), carrer Doctor Alejandro García, número 21, baixos, es tramita la venda extrajudicial, de conformitat amb l'article 129 de la Llei Hipotecària, de la finca hipotecada següent:  
Rústica. Terra de cultiu titulada El Collado, en terme municipal d'Utiel, en el paratge anomenat El Collado, amb una casa, corral, era de pa trillar, emprius i tres-centes trenta-nou hectàrees, huitanta àrees i cinquanta centiàrees, de terra panificable i bosc baix, que segons recent mesurament i dades cadastrals resulten ser de quatre-centes vint hectàrees, noranta-set àrees i cinquanta-quatre centiàrees. Limita: nord, senyors Cánovas, hui senyors Fernández de Córdova; sud: forest i porció de finca matriu venuda a Miguel-Enrique Platero Martínez i camí; est: senda, camí i porcions segregades i venudes a la mercantil Promotora 25 de Diciembre, SA, i Miguel-Enrique Platero Martínez; i oest, forest i porcions segregades i venudes a la mercantil Promotora 25 de Diciembre, SA, i Miguel-Enrique Platero Martínez. Comprén les parcel·les 670, 672, 673, 676 i 678 del polígon 1; parcel·les 1, 19 i 82 del polígon 2, i parcel·les 84, 85, 88, 91 i 92 i part de la 87 del polígon 3 del cadastre parcel·lari. Dins de la finca esmentada hi ha construït el següent:  
Conjunt d'edificis d'ús agrícola, compost de quatre edificacions, les quals es destinen dos a nau magatzem, una a vivenda, una a corral i una a caseta de pou; a més hi ha una bassa de reg. Les edificacions es repartixen en tres parcel·les limítrofes, de la manera següent:  
  
- Edificació en la parcel·la 676 del polígon 1, consistent en una vivenda, la qual es desenrotlla en dos plantes (distribuïdes en les dependències pròpies per al seu ús). La superfície construïda és de 607,30 metres quadrats.  
- Edificació en la parcel·la 84 del polígon 3, consistent en dos edificacions, una destinada a corral i una altra a nau magatzem. La superfície construïda és de 328,20 metres quadrats el corral i 616 metres quadrats la nau magatzem.  
- I edificació en la parcel·la 670 del polígon 1, consistent en caseta de pou i bassa, la qual es desenrotlla en una planta. La superfície construïda és de 36 metres quadrats la caseta de pou i 100 metres quadrats la bassa (300 metres cúbics).  
Inscripció: en el Registre de la Propietat de Requena, al tom 969, llibre 143, foli 44, finca 160, inscripció 9a. i 10a.   
Com que és procedent la subhasta de la finca se'n fa saber les condicions:  
Tindrà lloc en la meua notaria. La primera subhasta el dia 24 d'abril de 2013 a les 12.00 hores. El tipus base serà de 2.597.328,70 euros. Si no hi ha postor o si resultara fallida, la segona subhasta el dia 27 de maig de 2013 a les 12.00 hores, el tipus de la qual serà el 75 per cent de l'indicat per a la primera. En els mateixos casos, la tercera subhasta el dia 26 de juny de 2013 a les 12.00 hores, sense subjecció a tipus; i si hi haguera pluralitat de millores en la tercera subhasta, la licitació entre millorants i millor postor, el dia 1 de juliol de 2013, a les 12.00 hores.  
La documentació i el certificat del registre a què es referixen els articles 236.a i 236.b del Reglament Hipotecari es poden consultar en la notaria de dilluns a divendres de 09.30 a 13.30 hores. S'entendrà que tot licitador accepta com a suficient la titulació aportada. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar prèviament a la subhasta, en la notaria, una quantitat equivalent al 30 per cent del tipus que corresponga en la primera i segona subhasta, i en la tercera un 20 per cent del tipus de la segona, per mitjà de xec bancari a nom de la notària.  
Es podran fer postures per escrit en plec tancat, a què s'haurà d'adjuntar el justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor d'este o d'un creditor posterior podrà fer-se cedint a un tercer.  
  
  
Utiel, 12 de març de 2013.- La notària: Vicenta Ramón Royo.